รัฐบาลไทย-ข่าวทำเนียบรัฐบาล-ผลประชุมองค์กรหลัก 15/2560
วันพุธที่ 19 เมษายน 2560
ผลประชุมองค์กรหลัก 15/2560
นายกมล รอดคล้าย เลขาธิการสภาการศึกษา ในฐานะโฆษกกระทรวงศึกษาธิการ เปิดเผยผลการประชุมองค์กรหลัก ครั้งที่ 15/2560
โดยมีพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุม
● การสื่อสารและการสร้างการรับรู้แก่ประชาชน
นายกมล รอดคล้ายกล่าวว่าพล.อ.สุรเชษฐ์ ชัยวงศ์ได้กล่าวถึงการประชุมคณะรัฐมนตรีในครั้งนี้ ซึ่งนายกรัฐมนตรีได้เน้นย้ําให้ทุกกระทรวงและหน่วยงานที่เกี่ยวข้องได้ชี้แจงข้อมูลที่ถูกต้องให้ประชาชนรับทราบการทํางานของหน่วยงานต่าง ๆ ของรัฐ เช่น ช่วงสงกรานต์ที่ผ่านมา แม้จะมีอุบัติเหตุลดลงกว่าร้อยละ20เมื่อเปรียบเทียบกับปีที่ผ่านมา เนื่องมาจากการที่รัฐบาลได้เข้มงวดกวดขันการบังคับใช้กฎหมายและการรณรงค์วินัยจราจรอย่างต่อเนื่องแต่รัฐบาลไม่ได้ดีใจที่ตัวเลขลดลง เพราะยังมีประชาชนที่บาดเจ็บและเสียชีวิตรัฐบาลจึงขอให้ทุกหน่วยงานร่วมกันรณรงค์และปลูกจิตสํานึกในเรื่องนี้อย่างต่อเนื่องต่อไป เพื่อลดการสูญเสียให้มากที่สุด โดยเฉพาะอุบัติเหตุจํานวนมากที่ยังคงเกิดจากสาเหตุหลัก ๆ คือ ผู้ขับขี่ไม่สวมหมวกกันน็อก ไม่ปฏิบัติตามกฎจราจร และอุบัติเหตุส่วนใหญ่เกิดขึ้นในถนนสายรองมากกว่าถนนสายหลัก
ทั้งนี้ นายกรัฐมนตรีได้แสดงความขอบคุณการทํางานของสํานักงานคณะกรรมการการอาชีวศึกษา (สอศ.) ที่ได้จัดโครงการ “อาชีวะอาสา เทศกาลสงกรานต์ ปี 2560”ระหว่างวันที่ 11-17 เมษายน 2560 ตั้งแต่เวลา 08.00-00.30 น. เพื่ออํานวยความสะดวกแก่ประชาชนตามเส้นทางถนนสายหลักและสายรองในทุกจังหวัดทั่วประเทศ เพื่อให้เดินทางอย่างปลอดภัย รวมทั้งให้บริการสอบถามข้อมูลเส้นทาง สถานที่ท่องเที่ยว ที่พักร้านอาหารและเครื่องดื่ม ที่นั่งพักผ่อนสําหรับผู้เดินทาง โดยมีนักเรียนนักศึกษาและคณะครูอาชีวะเข้าร่วมให้บริการกว่า 20,000 คนทั่วประเทศ ใน251ศูนย์ทั่วประเทศซึ่งปรากฏว่ามีจํานวนผู้มาใช้บริการในครั้งนี้65,800คน มีรถเข้ารับบริการ35,929คันโดยเฉพาะพื้นที่จังหวัดลพบุรีที่มีจํานวนผู้เข้ามาใช้บริการมากที่สุด
● รับทราบมติ ครม.ที่เกี่ยวข้องกับ ศธ.
ที่ประชุมได้รับทราบคณะรัฐมนตรีมีมติเห็นชอบ (ร่าง) กรอบคุณวุฒิแห่งชาติ ฉบับปรับปรุงตามที่สํานักงานเลขาธิการสภาการศึกษา (สกศ.) เสนอ ที่มีการปรับปรุงกรอบคุณวุฒิจาก9ระดับ เป็น8ระดับ และปรับปรุงรายละเอียดองค์ประกอบระดับคุณวุฒิให้สอดคล้องกับกรอบคุณวุฒิอ้างอิงอาเซียน (ASEAN Qualifications Reference Framework: AQRF) รวมทั้งปรับปรุงโครงสร้างระบบงานที่เกี่ยวข้องกับกรอบคุณวุฒิแห่งชาติ และเกณฑ์การเทียบเคียงกรอบคุณวุฒิอ้างอิงอาเซียนให้มีความสมบูรณ์ ถูกต้องตามหลักวิชาการ มีความเป็นสากล และมีความทันสมัยมากยิ่งขึ้น อันจะส่งผลให้สามารถนํากรอบคุณวุฒิแห่งชาติสู่การปฏิบัติอย่างเป็นระบบและรูปธรรมมากยิ่งขึ้น(อ่านเพิ่มเติมจากข่าวสํานักงานรัฐมนตรีที่191)
● ศธ.เตรียมปลูกต้นไม้เพื่อพ่อ999,899ต้น และทําดอกไม้จันทน์จังหวัดละ1แสนดอก
นายกมล รอดคล้ายกล่าวว่า จากการที่กระทรวงศึกษาธิการได้จัดพิธีบรรพชาอุปสมบทข้าราชการ บุคลากร นักเรียน นิสิตนักศึกษา เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช "ทําดีเพื่อพ่อ" ระหว่างวันที่ 10-18 เมษายนที่ผ่านมา โดยมีผู้สมัครใจเข้าร่วมบรรพชาอุปสมบทครั้งนี้จํานวน 9,989 รูปทั่วประเทศ ในส่วนของกระทรวงศึกษาธิการมีผู้เข้าร่วมบรรพชาอุปสมบท จํานวน 89 รูป จัดขึ้นโดยมีวัตถุประสงค์เพื่อรําลึกถึงพระมหากรุณาธิคุณและถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช นั้น
กระทรวงศึกษาธิการจะ "ทําดีเพื่อพ่อ" อย่างต่อเนื่อง โดยได้เตรียมโครงการ"ปลูกต้นไม้ เพื่อพ่อ" 999,989 ต้นภายในเดือนกรกฎาคมนี้ เพื่อถวายพระเกียรติแด่พระบาทสมเด็จพระปรมินทรมหาภูมิพลอดุลยเดชรวมถึงได้รับมอบหมายจากรัฐบาลให้รับผิดชอบดูแล"ซุ้มวางดอกไม้จันทน์"ในช่วงงานพระราชพิธีถวายพระเพลิงพระบรมศพในหลวงรัชกาลที่ 9 โดยส่วนของพื้นที่ในกรุงเทพมหานครนั้นกระทรวงศึกษาธิการจะรับผิดชอบดูแลทั้งหมด 4 ซุ้มคือ ซุ้มสะพานมัฆวานรังสรรค์ ซุ้มสวนมิสกวัน ซุ้ม จปร. และซุ้มสหประชาชาติ ซึ่งจะมีการจัดเจ้าหน้าที่ดูแลซุ้มละ 50 คนนอกจากนี้ กระทรวงศึกษาธิการจะทําดอกไม้จันทน์เพื่อแจกให้ประชาชนด้วย โดยจะแจ้งไปยังคณะกรรมการศึกษาธิการจังหวัด (กศจ.) ทุกจังหวัด ขอความร่วมมือสถานศึกษาทั่วประเทศร่วมทําดอกไม้จันทน์เพื่อแจกประชาชนจังหวัดละ 1 แสนดอกรวมทั้งหมดประมาณ 7.7 ล้านดอก
● การจัดการศึกษาต่อเนื่องระยะสั้นในพื้นที่ระเบียงเศรษฐกิจภาคตะวันออก ในสาขาวิชาชีพที่เป็นFirst S-Curve และ New S-Curve
ที่ประชุมได้รับทราบเรื่องที่นายกรัฐมนตรีได้สั่งการในที่ประชุมคณะรัฐมนตรีเมื่อเร็ว ๆ นี้ โดยต้องการให้กระทรวงศึกษาธิการจัดการศึกษาระยะสั้นอย่างต่อเนื่องในสาขาอาชีพต่าง ๆ ที่สอดคล้องกับความต้องการของตลาดแรงงานในพื้นที่ระเบียงเศรษฐกิจพิเศษภาคตะวันออกให้เสร็จสิ้นภายใน3เดือน ทั้งกลุ่มอุตสาหกรรมเดิม (First S-Curve) และอุตสาหกรรมใหม่ (New S-Curve) เพื่อให้ผู้เรียนได้เกิดการต่อยอดมากขึ้นซึ่งสํานักงานคณะกรรมการการอาชีวศึกษา (สอศ.) จะรับเป็นเจ้าภาพจัดประชุมวางแผนการดําเนินงานร่วมกับหน่วยงานที่เกี่ยวข้องทั้งภายในและภายนอก เช่นTDRI, BOI,ผู้แทนกระทรวงแรงงาน ฯลฯ ในวันจันทร์ที่24เมษายนนี้ เวลา13.30น. ที่กระทรวงศึกษาธิการ